Som potteplante kan krysantemum trives både utendørs og innendørs, men vær litt obs på høye temperaturer. Særlig i forbindelse med sterk sol, eller varmekilder som radiatorer og varmepumper. På sensommeren kommer store flotte frilandskrysantemum på markedet, og disse er spesielt godt egnet til å stå ute utover sensommeren og høsten. Det viktigste du må tenke på er å knipe av visne blomster og passe på at den ikke drukner når høstregnet setter inn for fullt.